Fra Fam Irvolls kolleksjon på Oslo Fashion Week 2009
**Fam Margrethe Irvoll** (født 16. oktober 1980 i Oslo) er en norsk moteskaper som er kjent for sine kreasjoner for kvinner, sine illustrasjoner og sitt grafiske lekne uttrykk.[]

I tillegg til å være klesdesigner, illustrerer Fam Irvoll bøker for Gyldendal, Ascheough og Cappelen Damm. Fam Irvoll driver også et kreativt grafisk byrå ved navn Fun By Fam.

Oppvekst
--------

Irvoll vokste opp i Oslo, og gikk på Ris ungdomsskole. Deretter var hun elev ved Hartvig Nissens skole. Hun gikk ut derfra i 1999, i likhet med Christian Rubeck, Odd-Magnus Williamson og Henrik Thodesen.

Utdannelse og karriere
----------------------

Irvoll er utdannet ved Esmod (2005) i Oslo og Central St. Martins (2008) i London. Hun har designet klær for Lady Gaga, Beyonce, Dua Lipa, Billie Eilish, Nicki Minaj, Marina, Rihanna, Pixie Geldof, Alice Delall, Katy Perry, Tyra Banks, Paloma Faith, Lily Allen, Jessie J, Spice Girls, Azelia Banks og Girls Aloud. I Norge er klærne hennes blitt brukt av Turboneger, Highaskite, Karpe, Mariann Thomassen og Charlotte Thorstvedt.

Irvoll har jobbet som assistent for blant annet Vivienne Westwood (London), Gareth Pugh (London), Alexander McQueen og Peter Løchstøer. Hun har deltatt med visninger på Oslo Fashion Week hver sesong siden debuten i 2005, og i august 2010 viste hun for første gang en kolleksjon for barn: *Little Cupcakes*. 

Høsten 2011 fikk Irvoll sin egen dokumentarserie på TV2 Bliss. Serien fikk tittelen *FAM*. Fam Irvoll har også vært dommer i det britiske moteprogrammet *The fashion correspondant search*.

I februar 2012 hadde Irvoll sitt første soloshow under London Fashion Week.

Hun drev klesforretningen Fam Irvoll Shop på Grünerløkka i Oslo, men la ned driften i 2013.

Etter to år uten visninger startet hun igjen med motevisning i Oslo i februar 2016. Våren 2017 lanserte hun sin egen kolleksjon med russeklær, som blant annet omfatter en turban-modell og en hijab-modell. Høsten 2017 hadde hun en ny visning under moteuken Oslo Runway.

Bibliografi
-----------

* 2015: *Hysj jeg fargelegger* (Cappelen Damm)
* 2015: *Tegn et hjerte til meg* (Cappelen Damm)

Referanser
----------

1. ↑  AS, TV 2 (9. november 2011). «Mote-Fam blir TV-kjendis». *TV 2*. Besøkt 17. mars 2020.
2. ↑  Carlsen, Carina Charlotte (11. februar 2013). «Fam Irvoll legger ned butikken». *Nettavisen* **(norsk)**. Besøkt 17. mars 2020.
3. ↑  «Fam Irvoll er tilbake». *www.dagsavisen.no* **(norsk)**. 12. februar 2016. Besøkt 17. mars 2020. «Etter å ha hatt en pause fra catwalken på to år viste Fam Irvoll en ny kolleksjon med lekent moteshow Galleri Fineart på Aker Brygge.»
4. ↑  Malm, Mari (26. april 2017). «Fam Irvoll lanserer russekolleksjon». *NRK*. Besøkt 17. mars 2020.
5. ↑  «Ellevilt kjendisshow på Fam Irvoll-visning». *MinMote.no*. 22. august 2017. Besøkt 17. mars 2020. «Designeren gjorde comeback med en heftig kjendisvisning som tok oppgjør med botox-hysteriet. Fam Irvoll viste en glitrende, rosa kolleksjon som ga oss heftige flashbacks til 90-tallet under den første dagen av moteuken Oslo Runway.»

Eksterne lenker
---------------

* Offisielt nettsted Rediger på Wikidata
* (en) Fam Irvoll på Internet Movie Database Rediger på Wikidata
* (no) Fam Irvoll på Twitter Rediger på Wikidata

* (no) Fam Irvoll på Instagram Rediger på Wikidata
* (en) Fam Irvoll Spring/Summer 2013 Collection hos Retox Magazine
* (no) Søte toner for Fam Irvoll hos Dagsavisen
* (no) Hun er norsk stjernedesigner hos Vg.no
* (no) Ønsker trangere nåløye for designere hos Aftenposten.no

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** KulturNav
 |